ViuTV一姐分享水著福利圖 堅持不瘦身獲網民力讚
「娟姐」練美娟日前去到澳門Staycation，小休兩日後，即有福利圖派發。娟姐今日（15日）上載嘅水著圖，身穿紅色泳衣嘅佢大騷傲人身材，並以澳門巴黎鐵塔為背景，chill住咁喺池中拍照，並發文表示「想去巴黎不要人」，並hashtag「放假想去旅行」、「一人行有咩選擇呀」 。
天生好肉地嘅娟姐從來沒有刻意減肥，她曾於IG寫道：「或者『肥』呢個形容詞，係人哋認識你，對你印象嘅其中一個標籤，但係只要你努力繼續做好自己，你嘅CHARM、你嘅才能、你成個人，先係大家記得你，喜歡你嘅唯一亮點。」